Diari Oficial de la Generalitat Valenciana


Sumari del DOGV 7069, del 17-07-2013 (2013/7467)

RESOLUCIÓ de 12 de juliol de 2013, de la directora general del Secretariat del Consell i Relacions amb les Corts, per la qual es disposa la publicació del conveni de col·laboració entre l'Institut Nacional d'Estadística i la Generalitat per a l'adopció de protocols d'intercanvi de directoris estadístics.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7069

Data del DOGV
:   17-07-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/7467


Data del document
:   12-07-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 12 de juliol de 2013, de la directora general del Secretariat del Consell i Relacions amb les Corts, per la qual es disposa la publicació del conveni de col·laboració entre l'Institut Nacional d'Estadística i la Generalitat per a l'adopció de protocols d'intercanvi de directoris estadístics. [2013/7467]  
L'Institut Nacional d'Estadística i la Generalitat han subscrit, prèvia tramitació reglamentària, el dia 14 de juny de 2013, el conveni de col·laboració per a l'adopció de protocols d'intercanvi de directoris estadístics.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 867/2013 i que figura com a annex d'esta resolució.   
  
València, 12 de juliol de 2013.- La directora general del Secretariat del Consell i Relacions amb les Corts: Marta Martí Arador.  
  
  
Conveni de col·laboració entre l'Institut Nacional d'Estadística i la Generalitat Valenciana, a través de la Conselleria d'Economia, Indústria, Turisme i Ocupació per a l'adopció de protocols d'intercanvi de directoris estadístics  
  
D'una banda, Gregorio Izquierdo Llanes, president de l'Institut Nacional d'Estadística (d'ara en avant INE), en virtut del nomenament efectuat pel Reial Decret 2061/2011, de 30 de desembre, publicat en el Boletín Oficial del Estado número 315, de 31 de desembre, en nom i representació d'este, en virtut de les atribucions que li conferix l'article 5.2 de l'Estatut de l'Institut Nacional d'Estadística, aprovat pel Reial Decret 508/2001, d'11 de maig.  
D'una altra, Máximo Buch Torralva, conseller d'Economia, Indústria, Turisme i Ocupació, nomenat per a este càrrec pel Decret 20/2012, de 7 de desembre, del president de la Generalitat, pel qual cessen i es nomenen consellers, secretari i portaveu del Consell, expressament facultat per a este acte per l'Acord del Consell de 21 de desembre de 2012, d'acord amb el que disposa l'article 17.f de la Llei 5/1983, de 30 de desembre, del Consell, i l'article 2.2 del Decret 20/1993, de 8 de febrer, del Govern Valencià, pel qual es regula el Registre de Convenis i s'establix el règim juridicopressupostari dels convenis que subscriga la Generalitat  
  
Exposen  
Que la disponibilitat de bons directoris constituïx un element fonamental en la producció d'estadístiques de qualitat, per la qual cosa la seua elaboració i actualització ha de ser una permanent preocupació dels organismes encarregats de realitzar les estadístiques oficials.  
Que l'INE té entre les funcions que li encomana la Llei 12/1989, de 9 de maig, de la Funció Estadística Pública (LFEP) la de formació de directoris per a les estadístiques l'execució de les quals li correspon.  
  
Que la Conselleria d'Economia, Indústria, Turisme i Ocupació, a través de la Subdirecció General d'Economia i Estadística, elabora també els directoris que necessita per a complir els seus corresponents programes estadístics, d'acord amb els objectius operatius inclosos en el vigent Pla Valencià d'Estadística.  
Que tant la LFEP com la Llei 5/1990, de la Generalitat Valenciana, d'Estadística de la Comunitat Valenciana, preveuen que els servicis estadístics estatals i autonòmics establisquen les fórmules de cooperació que en cada moment puguen resultar més idònies per a aprofitar al màxim les informacions disponibles i evitar la duplicació innecessària de les operacions d'arreplega de dades o qualssevol altres.  
  
Que l'INE i la Conselleria d'Economia, Indústria, Turisme i Ocupació consideren que la fórmula de cooperació més idònia, en matèria de directoris estadístics, és que cada institució es responsabilitze dels seus directoris i que per a la seua elaboració puga utilitzar com a font els corresponents directoris de l'altra institució, i que s'establisca per a això un procediment d'intercanvi.  
Que es tracta d'un camp de col·laboració molt ampli ja que, a més del directori d'empreses, hi ha molts altres directoris sectorials que poden ser objecte d'esta col·laboració com els d'I+D, residus i medi ambient, hotels, explotacions agrícoles, educació, sanitat, etc.  
  
Per tot això, l'INE i la Conselleria d'Economia, Indústria, Turisme i Ocupació estimen convenient unir esforços que redunden en la millora de la qualitat dels seus respectius directoris estadístics i com que es reconeixen mútuament competència i capacitat per a això, acorden subscriure este conveni de col·laboració que serà regit per les següents:  
  
  
Clàusules  
  
Primera. Objectius del conveni  
Este conveni de col·laboració té com a objectius:  
a) Adoptar el Protocol d'Intercanvi de directoris d'Empreses i el Protocol d'Intercanvi de directoris d'I+D que figuren com a annex 1 i annex 2, respectivament, i que formen part del conveni.  
b) Deixar oberta una línia de col·laboració entre l'INE i la Conselleria de d'Economia, Indústria, Turisme i Ocupació, a través de la Subdirecció General d'Economia i Estadística, per a la possible adopció de successius protocols d'intercanvi de directoris que es formalitzaran per mitjà de les corresponents addendes al conveni.  
  
Segona. Compromisos de les parts  
Cada institució serà responsable de l'elaboració, gestió, utilització i difusió dels seus directoris, i haurà de respectar, en tot cas, el secret estadístic, segons el que establix la LFEP i en la Llei d'Estadística de la Comunitat Valenciana i vetlarà per la qualitat de la informació difosa.  
  
La cessió de directoris entre ambdós institucions tindrà finalitat exclusivament estadística pel que les dades cedides podran ser utilitzades per la institució receptora únicament com a font per als seus directoris, i quedarà exclosa la seua divulgació amb una altra finalitat.  
El procediment que s'ha de seguir en l'intercanvi de cada directori serà l'estipulat en el seu corresponent protocol.  
En els documents d'intercanvi d'informació estadística entre l'Institut Nacional d'Estadística i la Conselleria d'Economia, Indústria, Turisme i Ocupació que se subscriuen cada any, a l'empara de l'Acord marc subscrit el 29 d'abril de 2002, s'obrirà un apartat específic per a incloure els acords d'intercanvi de directoris.  
  
Tercera. Comissió de Seguiment  
Es crea una Comissió de Seguiment d'este conveni que estarà integrada per:  
- Representants de l'INE  
· La subdirectora general d'Estadístiques d'Empreses.  
· El subdirector general d'Estàndards i Formació.  
- Representants de la Conselleria de d'Economia, Indústria, Turisme i Ocupació  
· El subdirector general d'Economia i Estadística, o persona en qui delegue.  
· El cap del Servici de Producció Estadística, Coordinació i Planificació Econòmica.  
Qualsevol discrepància o controvèrsia que se suscite en la interpretació d'este conveni serà sotmesa a la Comissió de Seguiment.  
La Comissió de Seguiment es reunirà a instància de qualsevol de les parts, i es podran incorporar a les reunions els experts que cada institució considere en funció de la matèria a tractar.  
  
Quarta. Finançament  
Este conveni de col·laboració no generarà ni donarà lloc a cap contraprestació econòmica entre parts.  
  
Quinta. Règim jurídic i jurisdicció aplicables  
Este conveni té naturalesa administrativa i es troba exclòs del Text Refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre, en virtut del seu article 4.1.c. Així mateix, és regulat pels articles 6 i 8 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
D'altra banda, segons el que disposa l'article 8.3 de la Llei 30/1992 esmentada, les qüestions litigioses que es pogueren suscitar durant la seua vigència i que no pogueren ser resoltes per la Comissió de Seguiment, seran sotmeses a la jurisdicció contenciosa administrativa, de conformitat amb la seua Llei reguladora 29/1998, de 13 de juliol.  
  
Sexta. Vigència del conveni i dels protocols  
Este conveni de col·laboració entrarà en vigor en el moment de la seua subscripció i mantindrà la seua vigència de forma indefinida, excepte acord de resolució de les parts o denúncia expressa d'una d'estes, i s'entendran, en este cas, resolts tots els protocols vigents en el moment de la resolució, sense perjuí de mantindre els compromisos adquirits fins a la finalització dels processos en curs.  
Així mateix, l'incompliment dels compromisos establits en algun dels protocols adoptats per este conveni donarà lloc, prèvia denúncia d'una de les parts, a la rescissió, per mitjà de la corresponent addenda, dels protocols denunciats, i quedaran vigents els compromisos del conveni respecte a la resta de protocols que fins al moment hagen sigut adoptats. Igualment, sempre que el conveni romanga vigent, s'hi podran addendar successius protocols per a l'intercanvi de directoris.  
  
En prova de conformitat les dos parts firmen per duplicat exemplar el 14 de juny de 2013.  
  
El president de l'Institut Nacional d'Estadística: Gregorio Izquierdo Llanes.  
El conseller d'Economia, Indústria, Turisme i Ocupació: Máximo Buch Torralva.  
  
  
  
ANNEX I  
Protocol d'intercanvi INE-OCECA sobre directoris d'empreses  
  
1. Objecte  
És objecte d'este protocol establir les condicions tècniques vinculades a l'intercanvi d'informació sobre directoris d'empreses. La disponibilitat de bons directoris constituïx un element fonamental en la producció d'estadístiques de qualitat, per la qual cosa la seua elaboració i actualització ha de ser una permanent preocupació dels organismes encarregats de realitzar les estadístiques oficials.  
  
2. Concepte i fins  
Tant la Llei de la Funció Estadística Pública com les lleis autonòmiques d'estadística preveuen que els servicis estadístics estatals i autonòmics establisquen les fórmules de cooperació que en cada moment puguen resultar més idònies per a aprofitar al màxim les informacions disponibles i evitar la duplicació innecessària de les operacions d'arreplega de dades o qualssevol altres.  
La fórmula de cooperació més idònia en matèria de directoris estadístics és que cada institució es responsabilitze dels seus directoris i que per a la seua elaboració puga utilitzar com a font els corresponents directoris de l'altra institució, i que s'establisca per a això un procediment d'intercanvi.  
  
3. Procediment, contingut i estructura de la informació  
D'acord amb les experiències dutes a terme en el Grup de Treball de directoris del Fòrum d'Estadística Regional (FER), es definix el següent procediment d'encreuament anual a nivell microdada, amb l'objecte de generar indicadors rellevants per a la presa de potencials decisions en els processos interns de gestió de cada directori.   
Com a punt de partida, es considera pertinent i útil la delimitació de les poblacions següents:  
- Empreses que estan actives en els directoris dels òrgans centrals d'estadística de les comunitats autònomes (d'ara en avant OCECA) i en el directori Central d'Empreses (DIRCE).  
- Empreses que estan actives en els directoris dels OCECA i no en el DIRCE (o viceversa).  
- Empreses que estan actives en els directoris dels OCECA i apareixen en l'històric del DIRCE.  
- Les unitats locals del DIRCE implantades a la comunitat autònoma de referència amb dades corresponents a les empreses de què formen part.   
Una condició necessària per a poder efectuar el procés d'intercanvi serà la finalització de les activitats d'actualització anual de tots els directoris participants en el procés. La referència dels directoris objecte d'intercanvi serà l'1 de gener de l'any t. S'assenyalen les següents fases de procés:  
  
A) Generació de la font CA (comunitat autònoma) i enviament a l'Institut Nacional d'Estadística (d'ara en avant INE).   
- Empreses caracteritzades pel NIF (no duplicats) que exercisquen activitats a la comunitat autònoma, hi tinguen la seua seu o no. Unitats actives.  
- Estructura i denominació del fitxer. Format tipus text (CAXXRYY.TXT, on XX=Codi de la CA i YY l'any de referència. Per conveni, les empreses actives l'1 de gener t portaran YY=t)  
  
Empreses a la CA  
  
Nom Posició Emmagatzematge Observacions  
  
CA 1 CH(2) Codi de CA  
NIF 3 CH(9) NIF de l'empresa   
NOM 12 CH(55) Nom o raó social   
DOMI 67 CH(52) Domicili social  
PROV 119 CH(2) Codi província   
MUN 121 CH(3) Codi municipi   
CPOS 124 CH(5) Codi postal  
TEL 129 CH(9) Número de telèfon   
FAX 138 CH(9) Número de fax  
ASSAL 147 CH(5) Nombre d'assalariats (justificat a la dreta)   
ESTRAT 152 CH(1) Estrat d'assalariats  
CNAE 153 CH(4) CNAE 2009, nivell de classes  
ENQUESTA 157 CH(1) Participació en enquestes OCECA  
  
CA (comunitat autònoma)  
  
Prendrà els següents valors  
  
ANDALUSIA (01)  
ARAGÓ (02)  
ASTÚRIES (03)  
BALEARS (04)  
CANÀRIES (05)  
CANTÀBRIA (06)  
CASTELLA I LLEÓ (07)  
CASTELLA-LA MANXA (08)  
CATALUNYA (09)   
C. VALENCIANA (10)   
EXTREMADURA (11)   
GALÍCIA (12)   
MADRID (13)   
MÚRCIA (14)   
NAVARRA (15)   
PAÍS BASC (16)   
LA RIOJA (17)  
  
NIF (número d'identificació fiscal)   
Es gravarà a 9 posicions, i serà sempre la novena posició el dígit de control, inclús per a les persones físiques.  
PROV (província) i resta de la informació sobre localització.   
S'utilitzarà la llista de províncies de l'INE. Si no es coneix per no tindre la seu a la CA, es pot deixar en blanc.  
  
ESTRAT  
Estratificació del nombre d'assalariats de l'empresa, d'acord amb els següents valors proposats  
?0?= Desconegut  
?1?= Sense assalariats  
?2?= D'1 a 5 assalariats  
?3?= De 6 a 19 assalariats  
?4?= De 20 o més assalariats  
  
CNAE (Classificació Nacional d'Activitats Econòmiques)  
Només s'admetran codis d'acord amb la CNAE2009. En cas de no estar operativa, es deixarà en blanc.  
  
ENQUESTA  
Identificació de les empreses que han sigut incloses en alguna mostra generada per l'OCECA l'any de referència.  
?S?= Empresa seleccionada en almenys una mostra   
?N?= Empresa no seleccionada en cap mostra  
  
B) Procés d'encreuament a nivell microdada  
Encreuament per NIF amb el DIRCE, tenint en compte addicionalment l'històric de les unitats. Assignació d'un codi de situació en el DIRCE (SIT\_DIRCE).   
En la font CA es consideraran els NIF no duplicats i vàlids (DUPLI=?N'i VAL\_NIF=?S?) Incorporació addicional d'unitats actives del DIRCE no detectades en eixa CA i que tinguen algun local actiu a la CA.  
Per a les empreses actives del DIRCE, siguen detectades o no en els OCECA, incorporació de les unitats locals implantades a la CA.  
  
C) Obtenció de fitxers finals CA i enviament a l'OCECA  
  
Nivell empresa  
  
Estructura i denominació del fitxer. Format tipus text (CAXXRYYE.TXT, on XX=codi de la CA i YY l'any de referència.)  
  
  
Empreses a la CA  
  
Nom Posició Emmagatzematge Observacions  
  
CA 1 CH(2) Codi de CA  
NIF 3 CH(9) NIF de l'empresa   
NOM 12 CH(55) Nom o raó social   
DOMI 67 CH(52) Domicili social  
PROV 119 CH(2) Codi província   
MUN 121 CH(3) Codi municipi   
CPOS 124 CH(5) Codi postal  
TEL 129 CH(9) Número de telèfon   
FAX 138 CH(9) Número de fax  
ASSAL 147 CH(5) Nombre d'assalariats (justificat a la dreta)   
ESTRAT 152 CH(1) Estrat d'assalariats  
CNAE 153 CH(4) CNAE 2009, nivell de classes  
SEU 157 CH(1) Empresa amb seu a la CA  
DUPLI 158 CH(1) NIF duplicat a la CA  
VAL\_NIF 159 CH(1) Control validesa NIF (algoritme)  
SIT\_DIRCE 160 CH(1) Situació en DIRCE  
ENQUESTA 161 CH(1) Participació en enquestes INE  
  
  
SEU  
?S'si PROV està a la CA  
?N'si PROV = blanc o no està a la CA  
  
DUPLI.  
?S'Duplicat; NIF no únic en eixa CA  
?N'NIF únic en eixa CA  
  
En cas d'haver duplicats, un registre es carregarà amb DUPLI=?N'i la resta amb ?S?. Es donarà prioritat als que presenten SEU=?S?.   
  
  
VAL\_NIF  
?S'Passa l'algoritme de control  
?N'No passa algoritme  
  
SIT\_DIRCE  
?A'Activa (unitats legals que figuren amb estatus d'empreses actives)  
?B'Baixa (unitats legals que figuren amb estatus d'empreses que han causat baixa eixe any per cessament d'activitats)  
?H'Detectat en l'històric (baixes d'anys anteriors, baixes de l'any actual no detectades com a actives en t-1, unitats legals que en la gestió del DIRCE no satisfan els requisits de la definició europea d'empresa, duplicats, etc.)  
?N'No detectat  
??Registre de CA duplicat o que no passa l'algoritme de control del NIF (DUPLI=?S- o VAL\_NIF=?N?)  
?\*- Registre actiu i alta procedent del DIRCE. Per a estos casos, s'incorporen els registres amb les variables d'identificació, localització i classificació.  
  
ENQUESTA  
Identificació de les empreses que han sigut incloses en alguna mostra generada per l'INE l'any de referència.  
  
?S?= Empresa seleccionada en almenys una mostra   
?N?= Empresa no seleccionada en cap mostra  
  
Nivell unitat local  
  
Estructura i denominació del fitxer. Format tipus text (CAXXRYYL.TXT,  
on XX=codi de la CA i YY l'any de referència.)  
  
Locals de la CA  
  
Nom Posició Emmagatzematge Observacions  
  
NIF 1 CH(9) NIF de l'empresa   
NOM 10 CH(55) Nom o raó social   
PROV\_LOC 65 CH(2) Codi província INE del local  
MUN\_LOC 67 CH(3) Codi municipi INE del local  
DOMILOC 70 CH(60) Domicili del local  
CPOS 130 CH(5) Codi postal del local  
CNAE09\_LOC 135 CH(4) Activitat principal del local CNAE09  
TAMA\_LOC 139 CH(5) Nombre d'assalariats del local  
  
  
4. Terminis d'intercanvi  
La fase A), generació de la font CA i enviament a l'INE, s'executarà en el període 15-30 gener de t+1. La fase B), procés d'encreuament a nivell microdada, s'abordarà durant els mesos de gener i febrer de t+1, i finalment la fase C) (nivell d'empreses i nivell d'unitats locals) obtenció de fitxers finals CA i enviament a l'OCECA, s'executarà en el període 1-15 març de t+1.  
  
5. Estandardització i mecanismes de seguretat  
A fi de garantir la protecció de la confidencialitat estadística de les dades en el procés d'intercanvi dels directoris, la informació a intercanviar se xifrarà prèviament, la qual cosa implica que, després de la seua recepció, els arxius hauran de ser desxifrats per a poder accedir al seu contingut.  
L'INE facilitarà unes instruccions de xifrat i desxifrat de la informació. Les claus usades en estos processos de xifrat i desxifrat es comunicaran a la persona o les persones responsables per mitjà de missatges de correu electrònic.  
Qualsevol canvi o adaptació tècnica que siga necessària en l'intercanvi de les dades objecte d'este protocol, es podrà efectuar amb l'acord previ de la Comissió de Seguiment del conveni de col·laboració de què forma part este protocol.  
  
  
ANNEX II  
Protocol d'intercanvi INE-OCECA sobre directoris   
sectorials d'investigació i desenrotllament  
  
1. Objecte  
És objecte d'este protocol establir les condicions tècniques vinculades a l'intercanvi d'informació sobre directoris d'I+D entre l'Institut Nacional d'Estadística (d'ara en avant INE) i els òrgans centrals d'estadística de les comunitats autònomes (d'ara en avant OCECA). La disponibilitat de bons directoris constituïx un element fonamental en la producció de l'estadística d'activitats en investigació científica i desenrotllament tecnològic (estadística d'I+D). En este sentit, l'actualització del marc base és essencial per a la realització de l'estadística d'I+D en tots els àmbits d'investigació: empreses, administració pública, ensenyança superior i institucions privades sense fins de lucre.   
  
  
2. Concepte i fins  
Tant la Llei de la Funció Estadística Pública, com les lleis autonòmiques d'estadística preveuen que els servicis estadístics estatals i autonòmics establisquen les fórmules de cooperació que en cada moment puguen resultar més idònies per a aprofitar al màxim les informacions disponibles i evitar la duplicació innecessària de les operacions darreplega de dades o qualssevol altres.  
En este cas concret, i atés que les fonts bàsiques d'informació residixen en organismes de les administracions autonòmiques, els OCECA hauran de dirigir-se a les conselleries d'innovació i a totes les institucions que consideren rellevant, a fi de demanar la informació pertinent. És important destacar el fet que encara que per al sector empreses l'estadística d'I+D s'arreplega coordinadament amb l'enquesta d'innovació, el directori d'empreses que s'intercanvie s'ha d'omplir únicament amb informació referida a projectes d'I+D.  
  
3. Procediment, contingut i estructura de la informació  
D'acord amb les experiències dutes a terme en el grup de treball de directoris del Fòrum d'Estadística Regional (FER), es definix el procediment d'intercanvi següent:  
  
A) Generació i enviament a l'INE dels directoris provisionals   
- Cobertura: el fitxer haurà d'omplir-se amb les unitats caracteritzades pel número d'identificació fiscal (NIF) que:  
· Hagen sol·licitat i/o rebut ajudes per a la realització d'activitats d'I+D, tinguen allí la seua seu o no, l'any de referència t.   
· Potencialment, desenrotllen activitats d'I+D a la comunitat autònoma (d'ara en avant CA), tinguen allí la seua seu o no, l'any de referència t.   
- Estructura i denominació del fitxer: el fitxer haurà d'omplir-se en la plantilla que a este efecte es farà arribar als informadors de cada CA. El dit fitxer s'elaborarà en format excel i contindrà les variables següents:   
(En cas que es considere necessari afegir informació addicional a la inclosa en la plantilla d'enviament, es podran afegir columnes addicionals especificant-hi clarament la informació que conté)  
  
  
Unitats en el directori  
  
Nom Tipus Longitud  
 variable variable 1 Observacions 2  
  
\* NIF de la unitat Caràcter 9 Codi de NIF vàlid, sense incloure separadors.  
\* Raó social Caràcter - Raó social de la unitat.  
\* Domicili Caràcter - Domicili social de la unitat.  
\* Codi postal Caràcter 5 Codi postal. En el cas que la primera posició siga zero, este s'hi haurà d'incloure.   
Codi localitat Caràcter 3 Codi de la localitat de la unitat. S'utilitzarà la llista estàndard de l'INE de municipis. En el cas que la primera posició siga zero, este s'haurà d'incloure.   
\* Nom localitat Caràcter - Localitat de la unitat.  
Codi província Caràcter 2 Codi de la província de la unitat. S'utilitzarà la llista estàndard de l'INE de províncies. En el cas que la primera posició siga zero, este s'haurà d'incloure.   
  
\* Nom província Caràcter - Província de la unitat.  
Codi CA Caràcter 2 Codi de la CA de la unitat. S'utilitzarà la llista estàndard de l'INE de CA. En el cas que la primera posició siga zero, este s'hi haurà d'incloure.  
Nom CA Caràcter - Nom de la CA.  
Telèfon Caràcter 9 Telèfon de contacte de la unitat, que s'haurà d'omplir sense separadors ni espais. En el cas que hi haja diversos telèfons, s'admeten més posicions amb una posició en blanc com a separador d'estos.   
Fax Caràcter 9 Fax de la unitat, que s'haurà d'omplir sense separadors ni espais. En el cas que hi haja diversos números, s'admeten més posicions amb una posició en blanc com a separador d'estos.   
Correu-e Caràcter - Adreça de correu electrònic de la persona de contacte de la unitat.  
Pàgina WEB Caràcter - Pàgina web de la unitat.  
\* Subvencions  
 (EUROS) Numèrica - Import en euros de la subvenció per a activitats d'I+D l'any t. Sempre que siga possible, s'haurà de consignar la subvenció concedida per a l'any t, enfront de la subvenció total del projecte d'I+D. Si es desconeix l'import concedit, es podrà substituir per la subvenció sol·licitada o provisional (afegint una nota aclaridora).  
Títol del projecte Caràcter - Descripció del projecte d'I+D sobre el qual s'ha sol·licitat i/o concedit ajuda econòmica l'any t.  
\* Duració del   
projecte Caràcter - Duració del projecte d'I+D, especificant-hi si la variable apareix consignada en anys o en mesos.  
Gasto total del   
projecte Numèrica - Import en euros del gasto total del projecte d'I+D sobre el qual es facilita la informació anterior.   
Part del projecte   
que financen Caràcter - Percentatge del gasto total del projecte d'I+D que compta amb algun tipus d'ajuda al finançament.  
Crèdit concedit  
(EUROS) Numèrica - Import en euros del crèdit per a activitats en I+D l'any t. Sempre que siga possible, s'haurà de consignar el crèdit concedit per a l'any t, enfront del crèdit total concedit per al projecte d'I+D. Si es desconeix l'import concedit, es podrà substituir pel crèdit sol·licitat o provisional (afegint una nota aclaridora).  
Enviament Caràcter 1r o 2n enviament segons corresponga a les dades provisionals o definitives.  
  
Incidència Caràcter En el primer enviament INCIDÈNCIA vindria a blancs per defecte.  
 En el segon enviament INCIDÈNCIA podria valdre:  
 A= Alta d'unitat elemental. Este registre no va ser proporcionat en la primera versió.  
 B= Baixa d'unitat elemental. Este registre va ser proporcionat en la primera versió i, per determinades raons, no s'ha incorporat al directori definitiu.  
  
 M= Modificació d'unitat elemental. Este registre va ser proporcionat en la primera versió i, per determinades raons, s'ha modificat almenys una variable. La informació s'envia completa amb els canvis actualitzats.  
 - - = Sense canvis en la unitat elemental. Este registre va ser proporcionat en la primera versió i no s'ha modificat cap variable.  
  
1 En el cas que no s'especifique cap longitud de variable, esta es pot considerar sense límit establit de caràcters.  
2 Informació referida a la unitat que realitza activitats d'I+D i/o ha sol·licitat o rebut ajudes per a activitats d'I+D.  
  
Les variables considerades com a prioritàries, per ser vitals per a contactar amb la unitat, es troben marcades en negreta en la taula anterior (en el fitxer de la plantilla estan marcades amb asterisc). En el cas del NIF, no s'admetran espais blancs ni valors invàlids en cap concepte, ja que l'absència d'un valor vàlid impossibilita l'encreuament amb la resta de fitxers.  
En el cas de tindre informació de distints projectes d'I+D realitzats l'any t per una mateixa unitat, s'admetrà la duplicitat de la dita unitat en el fitxer a fi de demanar la totalitat de la informació sobre esta.   
  
  
B) Generació i enviament a l'INE dels directoris definitius   
- Este fitxer podrà contindre actualitzacions de les dades enviades en el fitxer provisional, indicant-hi els registres que han sigut modificats. Per a això es crea el camp enviament i incidència.  
- En el cas que hi haja informació addicional o que no va poder ser inclosa en el fitxer provisional, es podrà incorporar en este enviament, atenent les normes d'enviament prèviament esmentades, indicat amb la incidència de A d'alta.  
- Una vegada enviat el fitxer provisional, si no hi ha baixes, ni altes, ni modificacions de les dades ja remeses amb vista al segon enviament, es podrà confirmar la dita situació a l'INE per mitjà de confirmació per escrit, i no serà necessari l'enviament del fitxer en este cas.  
  
C) Obtenció de fitxers finals de CA i enviament a l'OCECA  
La informació corresponent a cada CA es remetrà inclosa en el fitxer de microdades que, anualment, durant el mes de febrer, s'hi remet.  
  
  
4. Terminis d'intercanvi  
Es considera que el període de referència dels directoris correspon a l'any t (any natural de referència per a l'arreplega de l'estadística sobre activitats d'I+D).  
La fase A), generació i enviament a l'INE dels directoris provisionals referits a l'any t, es realitzarà abans de finalitzar el mes de gener de t+1, amb la informació que en eixe moment estiga disponible. La fase B), generació i enviament a l'INE dels directoris definitius referits a l'any t, es realitzarà durant l'última setmana de març de t+1. La fase C), obtenció de fitxers finals CA i enviament a l'OCECA, es realitzarà al febrer de t+2.  
  
5. Estandardització i mecanismes de seguretat  
A fi de garantir la protecció de la confidencialitat estadística de les dades en el procés d'intercanvi dels directoris, la informació a intercanviar es xifrarà prèviament, la qual cosa implica que, després de la seua recepció, els arxius hauran de ser desxifrats per a poder accedir-ne al contingut.  
L'INE facilitarà unes instruccions de xifratge i desxifratge de la informació. Les claus usades en estos processos de xifratge i desxifratge es comunicaran a la persona o persones responsables per mitjà de missatges de correu electrònic.  
Qualsevol canvi o adaptació tècnica que calga en l'intercanvi de les dades objecte d'este protocol, es podrà efectuar amb l'acord previ de la Comissió de Seguiment del conveni de col·laboració de què forma part este protocol.